Werkhoven

Werkhoven is e dörp in de Nederlandse gemeinte Bunnik, gelege in 't zuidooste vaan dees gemeinte. Mèt zoe'n 2.700 inwoeners is 't 't kleinste vaan de drei kerne in de gemeinte. Werkhoven ligk aon de Kromme Rijn en d'n N229. Naoberdörper zien Odijk (noordnoordweste), Driebergen-Rijsenburg (noordnoordooste), Langbroek (ooszuidooste), Cothen (zuidooste), 't Goy (zuidzuidweste) en Houten (weste). Werkhoven waor tot 1964 'n apaarte gemeinte.

Aonzien en karakter
Werkhoven versjèlt väöl vaan Bunnik en Odijk, de aander twie dörper in de gemeinte. Boe die twie zier kort tegenein ligke, vint me Werkhoven op e paar kilometer aofstand vaan Odijk aon 't zuidoostelek ind. Door zien rillatief aofgelege positie heet Werkhoven ouch zie lendelek karakter mie behawwe. 't Is gei forenzedörp geweure meh heet veural nog zien inheimse, vaanajds agrarische bevolking. Heidoor is 't ouch e stök kleinder es Bunnik en Odijk.

D'n historischen dörpskern vaan Werkhoven ligk aon de brink en aon d'n awwe straotweeg, noe nog bekind es de Herenstraat. 't Aajd dörp is sinds 1966 besjermp dörpsgeziech. Aon de brink vint me oonder mie 'n twelfdeniewse romaanse dörpskèrk, die sinds de rifforamtie hervörmp is. Wijer nao 't noorde, aon de geneumde Herenstraat, steit de neogotische Slevrouwekèrk. Noordelek vaan 't dörp vint me 'n aw koremeule, Rijn en Weert, zuielek vaan 't dörp 'ne watertorie oet 1937. Zoewel in es boete 't dörp gief 't aonzienleke boerderije. Bij Werkhoven ligk ouch 't kestiel Beverweerd. In totaol heet Werkhoven 21 rieksmonuminteRieksmonuminte in Werkhoven en diverse gemeinteleke monuminte.

Historie
Werkhoven weurt veur 't iers in 'n achsteniewse akte geneump es UUercundia. Ouch es Uuerken duuk 't al vreug in de historie op. De bouw vaan de Stevenskèrk in d'n twelfden iew (noe dörpskèrk, zuug bove) maak van Werkhoven 'n zelfstendege parochie. Tot 1964 waor Werkhoven 'n apaarte gemeinte, die evels al sinds jaor en daag 'ne börgemeister en 'n amteleke organisatie deilde mèt Bunnik en Odijk.

Historische inwoenertalle
Aanders es Bunnik en Odijk is Werkhoven veural natuurlek gegreujd. Daodoor vint me hei nao d'n Twiede Wereldoorlog 'ne rillatief besjeie greuj.

 Jaor  Aontal  Greuj (gans Utrech) 1830  748Volkstèlling 1830   1839  794Volkstèlling 1840 - Provincie Utrech  +6,1% (+9,7%) 1849  810Volkstèlling 1849 - Provincie Utrech - Gemeintesgewijs indeiling  +2,0% (+2,9%) 1859  863Volkstèlling 1859  +6,5% (+7,0%) 1869  886Volkstèlling 1869  +2,7% (+8,6%) 1879  932Volkstèlling 1879 - Provincie Utrech  +5,2% (+10,4%) 1889  949Volkstèlling 1889 - Provincie Utrech  +1,8% (+15,3%) Jaor  Aontal  Greuj (gans Utrech) 1899  977Volkstèlling 1899 - Provincie Utrech  +3,0% (+13,6%) 1909  940Volkstèlling 1909: Diechheid vaan de bevolking  -3,8% (+14,9%) 1920  901Volkstèlling 1920 - Plaotseleke indeiling  -4,1% (+18,7%) 1930  987Volkstèlling 1930  +9,5% (+18,9%) 1947  1.198Volkstèlling 1947  +21,4% (+35,0%) 1956  1.344Woeningtèlling 1956  +12,2% (+29,2%) 1960  1.578Volkstèlling 1960  +17,4% (+7,4%) 

Rillatief oontwikkeling vaan 1830 tot 1971
(v1830=100)

Greun: gemeinte Werkhoven
Blauw: provincie Utrech

Waope
De gemeinte gebruukde 't volgend, neet-officieel waope (zuug de tabel):

In lazuur (blauw) e steigerend peerd, gesupporteerd door twie samegeboonde palmtek, alles vaan zèlver (wit).Heraldrywiki - Werkhoven

Dit waope is in 't nui waope vaan de fusiegemeinte Bunnik euvergenome, evels zoonder de palmtek. 't Steit in 't veerde kerteer.Heraldrywiki - Bunnik

Rifferenties

Categorie:Bunnik
Categorie:Gewaeze gemeintes in Utrech
Categorie:Dörper in Utrech